Matul is-sena li għadiet, Malta flimkien ma’ 22 pajjiż ieħor tal-Unjoni Ewropea naqqsu l-ħruġ tal-emmissjonijiet fl-arja minn impjanti tal-ġenerazzjoni tal-elettriku b’medja ta’ 2.5 fil-mija. Statistika tal-Uffiċċju Ewropew tal-Istatistika (Eurostat) ppubblikata llum turi li matul is-sena li għaddiet pajjiżna naqqas il-ħruġ tal-emmissjonijiet fl-arja b’6.8 fil-mija li jfissru 2,923 tunellata ta’ CO2. L-i stati membri bl-ogħla livelli ta’ emmissjonijiet fl-arja kienu l-Ġermanja b’760 miljun tunellata, ir-Renju Unit b’455 miljun tunellata u Franza b’346 miljun tunellata. Min-naħa l-oħra Ċipru (-14.7%), ir-Rumanija (-14.6%) u Spanja (-12.6%) irreġistraw l-akbar tnaqqis  fl-emmissjonijiet minn impjanti li jiġġeneraw l-elettriku permezz tal-fjuwils. L-emmissjonijiet tas-CO2 huma l-kawża ewlenija tat-tisħin globali li jgħoddu mat-80% tal-greenhouse gas emissions fl-UE.